X. 
ANNALES MUSEI NATIONALS HUNGARICI. 
1912. 
ÁSVÁNYTANI KÖZLEMÉNYEK. 
Dr. JuGovics LajosIóI. 
(Két ábrával.) 
MINERALOGISCHE MITTHEILUNGEN. 
Von Dr. L. Jügovics. 
(Mit zwei Textfiguren.) 
I. RÓKAHEGYI BARYT. 
A békás-megyeri Rókahegyen levő dachsteini mészkőbányában a 
hasadékokat szépen kristályosodott calcit és ritkábban táblás baryt tölti 
ki, melynek kifejlődése teljesen hasonló a kis-svábhegyi előforduláshoz. 
E bányába tett egyik kirándulásom alkalmával feltűntek egyes piszkos 
sárga szinű, nagy súlyú rögök, melyek közül nehánynak a felülete a 
fentemlített táblás baryt-kristályokkal volt borítva, de ezek mellett a 
védettebb üregekben o (011) dóma szerint megnyúlt kristályokat is talál¬ 
tam. Néhány darabot, melyet vizsgálatra elhoztam, erősen higított 
sósavval kezeltem és ekkor bebiznnyult, hogy e rögöknek anyaga baryt 
és csak csekély része mész. A sósavtól kioldott üregekben azután a 
felületen ülő kristályoktól eltérő jó, fényes lapoktól határolt c (001) 
szerint táblás, lapdús kristályokat találtam, melyeknek vizsgálatáról a 
következőkben számolok be : 
A kristályok rendesen csak az egyik végükkel vannak kifejlődve. 
A felületen ülő kristályok borsárga vagy piszkossárga színűek és nem 
átlátszók, a kioldás útján szabaddá lett lapdús kristályok világossárgák 
és víztiszták. Nagyságra nézve, a felületen levő táblás kristályok 1—2 
cm, az üregekben található (011) dóma szerint megnyúlt kristályok 
3—8 mm. hosszúak, míg a kioldás utján szabaddá lett lapdús kristályok 
csak 2—4 mm. nagyok. 
Kialakulás tekintetében kétféle typust különböztethetünk meg, a 
c (001) lap szerinti táblást, mely gyakoribb, és az o (011) dóma szerint 
megnyúlt oszlopos kifejlődést. 
Annales Musei Nationalis Hungarici. X. 
38 
